Main ContentPlaceholder

Kotimaa

Pietarin suljetulla kaatopaikalla muhii ympäristöpommi, jonka vaikutukset voivat ulottua Suomenlahteen – HS vieraili Krasnyi Borissa, jonka altaat ovat täynnä tuntematonta myrkkyä

Pietarin lähellä sijaitsevan Krasnyi Borin ongelmajätealtaissa on Suomenlahteakin uhkaava ympäristökatastrofi. Suomalaiset selvittävät nyt, minkälainen kemikaalikimara altaissa on ja mitä sille voisi tehdä.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Fortumin jäte- ja kierrätysliiketoimintojen tuotantolinjan johtaja Antti Seppälä (vas.) ja käyttöpäällikkö Teppo Tuomanen ottivat näytteitä Krasnyi Borissa keskiviikkona. Suomalaisten näytteet analysoidaan Riihimäellä. Venäläisten rinnakkaisnäytteiden pullot jäävät Venäjälle.­

Krasnyi Bor. Lumi peittää altaat, jotka on katettu valkoisella muovilla. Aurinkoisella lumikentällä on äkkiseltään vaikea kuvitella, että muovin alla on vaarallista teollisuusjätettä parinkymmenen metrin syvyyteen saakka. Jätettä Pietarin lähellä sijait­sevalla Krasnyi Borin ongelma­jätekaato­paikalla riittää: öljyä, raskas­metalleja, liuottimia ja muita kemikaa­leja noin kaksi miljoonaa tonnia. Suomen­lahden valuma-alueella ne ovat riski myös Itämerelle.